دونیا موسلمان عالیم‌لر بیرلیگی باشقانی یوسیف القرضاوی، تاریخده اؤنملی رول اوینایان تورکیه‌نین یئنی‌دن ایسلام دونیاسی‌نین ایداره ائتمه مرکزی اولماسی اوچون دعا ائتدیک‌لرینی سؤیله‌دی.
دونیا موسلمان عالیم‌لر بیرلیگی‌نین 5ینجی گنل قورولونون ایستانبولدا توپلاندی.
80دن چوخ اؤلکه‌دن مین بئش یوز عالیمین قاتیلدیغی کونفرانس قوران تلاوتی باشلادی.
ایستانبول ائو صاحب‌لیگی ائتدیگی قورولونون آچیلیشیندا دانیشان موسلمان عالیم‌لر بیرلیگی باشقانی یوسیف القرضاوی، تورکیه‌نین ایسلام دونیاسین‌داکی اؤنمینی قئید ائتدی.
القرضاوی، "پرزیدنتی رجب طیب اردوغانین ایستیقامتلندیرمه سوروملوغونو گؤتوردوک‌دن سونرا یورد ایچینده و یورد خاریجینده فعالیت‌لرینی تعقیب ائدیریک. کؤک‌لو بیر دییشیک‌لیک وار. تاریخده اؤنم‌لی رول اوینایان تورکیه‌نین یئنی‌دن ایسلام دونیاسی‌نین ایداره ائتمه مرکزی اولماسی اوچون دعا ائدیریک" دئدی.
ژورنالیست جمال قاشیقچی قتلینه ده توخونان القرضاوی، سعودی عربیستانی‌نین ایستانبول کونسوللوغوندا تؤردیلمیش جینایتی حلّ ائتمه مسئله‌سینده تورک مسئول‌لارینا گووندیگینی دئییب.
جمعه گونو باشا چاتا‌جاق گنل قورولدا موسلمان دونیاسیندا یاشانان پروبلم‌لر موذاکیره اولونا‌جاق، یئنی باشقان و یؤنتیم سئچیمی کئچیریله‌جک.
